== Galleri ==
<gallery>
Accademia - Miracle of the Slave by Tintoretto.jpg|''Den hellige Markus befrier en slave'', 1548
El Lavatorio (Tintoretto).jpg|''Christus vasker disciplenes fødder'', 1548-1549
Tintoretto03.jpg|''Korsfæstelsen'', 1565
Jacopo Tintoretto - The Origin of the Milky Way - Google Art Project.jpg|''Mælkevejens Oprindelse'', ca. 1575
(Venice) Jacopo Tintoretto - Gloria del Paradiso - Sala del Maggior Consiglio.jpg|''Paradis'', efter 1588
Jacopo Tintoretto 031.jpg|Selvportræt, 1588
Jacopo Tintoretto - The Last Supper - WGA22649.jpg|''Den sidste nadver'', 1594
</gallery>
 
Her skal fremhæves af hans hovedværker med religiøse emner: »Den hellige Markus befrier en Slave« (1548, Akad. Venedig) — et hovedværk, med dramatisk komposition og gengivelse af det øjeblikkelige liv og med pragtfuld kolorit af Tizian’sk klang —, »Markus redder en Sarazener fra Skibbrud« og »Markus’ Lig føres fra Alexandria« (begge i Pal. reale i Venedig), »Brylluppet i Kana« (Santa Maria Salute i Venedig — Skitsen hertil i Kunstmuseet i København), Kristi lidelseshistorie, og heraf særlig korsfæstelsen, hans hovedværk blandt 56 til dels kolossale billeder (1560 ff.) i Scuola di S. Rocco, andre korsfæstelsesscener i Akademiet og i S. Maria del Rosario, det skønne »Den hellige Agnes’ Under« (Santa Maria dell’ Orto), »Kristi Gravlæggelse« i San Giorgio og i Akademiet (Venedig) og i Brera (Milano, her også det mystisk virkende »Den hellige Markus’ Lig findes«), »Hyrdernes Tilbedelse« (Escorial), »Horkvinden« (Prado-Museet i Madrid); i Thiel’ske Galleri i Sthlm ses bl.a. »Gravlæggelsen«. Hertil kommer foruden de omfattende billedrækker af bibelske scener i Scuola di S. Rocco talrige helgenfremstillinger (bl.a. i Dogepaladset), mægtige fremstillinger i Santa Maria dell’Orto i Venedig (»Tilbedelsen af den gyldne Kalv« og »Dommedag«) og mange andre historiske og historisk-allegoriske billeder med forherligelse og tilbedelse af »Venezia« og fremstillinger af republikkens sejre til lands og til vands findes i de forskellige pragtsale i Dogepaladset (flere af Tintorettos store malerier i Dogepaladset, som »Slaget ved Lepanto«, brændte 1577), hvor Tintoretto tillige — som anført — kort tid før sin død har udført sit i format mægtigste værk »Paradiset« (i Sala del gran Consiglio). Endnu står tilbage at nævne enkelte af hans talrige mytologiske billeder: de skønne Bacchus, Ariadne og Venus, Merkur og gratierne, samt »Vulkans Smedje« (Dogepaladset, Venedig), »Mælkevejen« (London) og »Diana og Horaerne« (Berlin).
Historie Maleri